Ek sien nou die dag 'n verwysing na Fanie Olivier se _Die Mooiste Afrikaanse Liefdesgedigte_. Is die bundel nog beskikbaar? Een van die mooi gedigte is *Kamer* deur Ronnie Belcher: Jy't saggies die gordyne diggetrek, en toe jy omdraai en jou kleed afgly het ek die hand begerig uitgestrek na sagte ronding van jou bors en dy. Teen myne was jou liggaam diep, jong grond wat oorgee aan die ploeg se diep insteek en tussen ruigsels hare was jou mond 'n pruim wat in die somer soet oopbreek. Seisoene het die nag verbygegaan van ek en jy en sterre wit gesaai, en voordag het 'n vroeë hoenderhaan êrens op 'n werf vergeefs gekraai. Na my mening is dit een van ons mooiste erotiese-gedigte. Graag wil ek weet van andere Afrikaanse ,,Walt Whitmans''. Colin Garvie gar...@iafrica.com